আল মাহবোব আলম,মদন (নেত্রকোনা) সংবাদদাতা: নেত্রকোনার মদনের পল্লীতে শনিবার রাতে টেলিভিশনের চ্যানেল পরিবর্তনকে কেন্দ্র করে কামরুল ইসলাম (৩৩) নামের এক কৃষক বল্লমের আঘাতে ঘটনাস্থলেই খুন হন। এ সময় তার চাচাত ভাই মাসুদ গুরুতর আহত হলে তাকে মদন হাসপাতাল থেকে উন্নত চিকিৎসার জন্য ময়মনসিংহ মেডিকেল কলেজ হাসপাতালে প্রেরণ করা হয়। ঘটনার সাথে জড়িত থাকার অভিযোগে খুনি রাজু হুসাইন এমরানের চাচাতো ভাই সাত্তারকে পুলিশ আটক করেছে।